**Suplement i Certifikatës për kualifikimin profesional,**

**ELEKTROMEKANIKЁ, Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё bisnesi tё vogёl nё veprimtaritё profesionale të elektromekanikut.
* Tё kryejё llogaritje tё thjeshta ekonomike qё lidhen me veprimtaritё profesionale të elektromekanikut.
* Të bëjë organizimin e vogël të punës në punimet e riparimeve të pajisjeve elektromekanike
* Të interpretojë, plotësojë dhe përgatisë dokumentacionin teknik në elektromekanikë, ne punimet e mirëmbajtjes periodike, riparimit, remontit.
* Të zbatojë kërkesat e sigurisë në punë dhe mbrojtjes së mjedisit;
* Të përdorë llojet e ndryshme të aparateve të matjes dhe të kontrollit të madhësive elektrike, mekanike, dimensionale dhe gjendjes sipërfaqësore
* Të zbatojë proçedurat e përshtatshme të matjes, masat mbrojtëse teknike dhe tolerancat për çdo madhësi fizike që kontrollohet (presion, temperature, kohë, tension, rrymë, fuqi, rezistencë)
* Të përcaktojë shkakun e defektit duke përdorur një metodë logjike të kërkimit të elementit defektoz dhe të shkakut sipas parimit shkak-pasojë
* Të çmontojë, të montojë ose të zëvendësojë elemente elektrike, elektronike dhe mekanike të thjeshta (rripa, pulexho, komandues pneumatike, filtra, pistona);
* Të zbatojë rregullat teknike dhe procedurën hierarkike të nxjerrjes nga puna të pajisjeve;
* Të kryejë punime të mirëmbajtjes dhe riparimit elektromekanikë.
* Të kryejë punime riparimi me anë të ngjitjes dhe saldimit
* Të kryejë punime mirëmbajtjeje dhe riparimi të elektropompës, makinës larëse të rrobave, makinës larëse të enëve dhe kondicionerit
* Të kryejë diagnostikimin, mirëmbajtjen dhe riparimin e makinave elektrike
* Të kryejë realizimin praktik të komandimit të motorit elektrik një dhe tre fazor
* Të përdorë dhe mirëmbajë veglat, pajisjet dhe materialet e punës së elektromekanikut
* Të kryejë saktë veprimet kryesore për të dhënë ndihmën e shpejtë
* Të zbatojë standardet e profesionit të elektromekanikut gjatë kryerjes së punimeve
* Të përdorë programe dhe mjete dixhitale në funksion të veprimtarisë profesionale
* Të komunikojë me etikë profesionale
* Të zbatojë rregullat e sigurisë në punë e të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional në profilin mësimor “Elektromekanikë”, niveli III në KSHK, referuar nivelit III të KEK, e pajis individin me Certifikatën Profesionale dhe Suplementin përkatës të nivelit, të punonjësit të kualifikuar në këtë profil profesional, të cilat njihet në territorin e Republikës së Shqipërisë.

Ky arsimim i jep mundësi individit t’i drejtohet tregut të punës për t’u punësuar në ndërmarrje të ndryshme private/shtetërore të prodhimit, transmetimit, montimit dhe mirëmbajtjes të pajisjeve elektromekanike (ashensorë, shkallë lëvizëse, transportierë, impiante ngrohje-ftohje etj.), në njësi të shitjes së pajisjeve elektromekanike, si dhe në veprimtari të tjera që ushtrohen në këtë drejtim. Gjithashtu, individi mund të vetëpunësohet në kuadrin e një biznesi individual në këtë fushë.

Me përfundimin e këtij niveli, individi ka mundësi për vazhdimin e arsimimit në nivelin IV në KSHK, referuar nivelit IV të KEK (teknik/manaxherial) të arsimit profesional (njëvjeçar) në drejtimin përkatës, për të fituar të drejtën e Diplomës së “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).